text: Uroen på gymnasium i Esbjerg fortsætter 
  12 november 2014 kl. 15.41
  Rektor på Rybners Gymnasium i Esbjerg har onsdag eftermiddag opsagt sin stilling. Torsdag fyrede direktøren 34 ansatte.
  
  Lang tids uro på den kun halvt år gamle gymnasium fortsætter tilsyneladende. Torsdag eftermiddag kom denne mail fra Peter Amstrup, der er direktør på Rybners:
  Det er med beklagelse, at jeg i dag har modtaget rektor for Rybners Gymnasier Karsten Rieders opsigelse med ønske om at fratræde straks. Karsten Rieder begrunder sin opsigelse med personlige årsager. Vi imødekommer naturligvis Karsten Rieders ønske og beklager hans fratræden.
  Karsten Rieders nu vakante stilling overtages af Lars H. Andersen, der hidtil har fungeret som HR chef på Rybners.
   
  Peter Amstrup siger til TV SYD, at han er dybt berørt over Karsten Rieders ønske om at forlade sin stilling. Han understreger, at der er tale om at det sker "af personlige årsager". Han vil dermed mane rygterne om, at han og Karsten Rieder har været stærkt uenige om den førte faglige og personalemæssige politik på uddannelsesinstitutionen i jorden.
  - Jeg har ikke oplevet noget modsætningsforhold mellem Karsten Rieder og mig, siger han til TV SYD.
  Karsten Rieder antyder dog overfor TV SYD noget andet.
  - Når man sidder i direktionen på Rybners skal man være 100 procent enig i mål, strategi og ledelse.
  Men han ønsker ikke at komme med et klarere svar på spørgsmålet om det ikke netop bekræfter et modsætningsforhold mellem de to. Han siger:
  - Man skal kunne se sig selv på længere sigt i "firmaet". Ellers må man gøre som jeg har gjort det.
  Torsdag blev 34 ansatte fyret. 11 af disse blev opfordret til at gå på pension. Se artiklen herover.
  Karsten Rieder blev rektor for Rybners, da den blev en realitet for et halvt år siden.
   
  Rybners er resultatet af en fusion mellem det tidligere EUC Vest og detallerede eksisterende Rybners. Rybners består af Teknisk Skole, Handelsskole (HG), AlmentGymnasium, Handelsgymnasium, Teknisk Gymnasium, Kursuscenterog Rescue Center Denmark.
  
  